เงินบาทเปิด 29.75/80
ธนาคารซีไอเอ็มบีไทย รายงาน เงินบาทเปิด 29.75/80 อ่อนค่าจากปัจจัยใน-ตปท. มองกรอบวันนี้ 29.80-29.95
12 พ.ย. 2553

ธนาคารซีไอเอ็มบีไทย รายงาน เงินบาทเปิด 29.75/80 อ่อนค่าจากปัจจัยใน-ตปท. มองกรอบวันนี้ 29.80-29.95
นักบริหารเงินจากธนาคารซีไอเอ็มบีไทย เปิดเผยว่า เงินบาทเปิดตลาดเช้านี้อยู่ที่ระดับ 29.75/80 บาท/ดอลลาร์ ปรับตัวอ่อนค่าลงจากวานนี้ที่ปิดตลาดที่ระดับ 29.62/64 บาท/ดอลลาร์ ล่าสุดเงินบาทอ่อนค่ามาอยู่ที่ระดับ 29.85/88 บาท/ดอลลาร์
แนวโน้มวันนี้เงินบาทมีโอกาสปรับตัวอ่อนค่าลงจากหลายปัจจัย คือ เป็นการอ่อนค่าตามทิศทางสกุลเงินในภูมิภาค ประกอบกับข่าวที่นักลงทุนยังมีความกังวลต่อปัญหาด้านการคลังของประเทศไอซ์แลนด์ที่ความสามารถในการระดมทุนลดลง ขณะที่ปัจจัยในประเทศเองนั้น ตลาดหุ้นไทยติดลบ และต่างชาติขายสุทธิ
"วันนี้มีโอกาสที่จะอ่อนค่าได้อีก จากที่ตลาดหุ้นบ้านเราติดลบ ประกอบกับต่างชาติขาย รวมทั้งข่าวจากทางยุโรป กรณีของประเทศไอซ์แลนด์ที่นักลงทุนกังวลต่อปัญหาด้านการคลัง จากที่ความสามารถในการระดมทุนในตลาดแย่ลง" นักบริหารเงิน กล่าว
ส่วนความเคลื่อนไหวของสกุลเงินหลักต่างประเทศช่วงเปิดตลาดเช้านี้ เงินเยนอยู่ที่ระดับ 82.40 เยน/ดอลลาร์ ส่วนเงินยูโรอยู่ที่ระดับ 1.3618 ดอลลาร์/ยูโร
นักบริหารเงิน มองว่า การที่เงินบาทปรับตัวอ่อนค่าลงเป็นเพียงระยะสั้นเท่านั้น เพราะแนวโน้มจริงๆ เงินบาทยังมีทิศทางแข็งค่าต่อเนื่อง เพราะดอลลาร์ยังคงอ่อนค่า โดยวันนี้มองกรอบเงินบาทไว้ที่ 29.80-29.95 บาท/ดอลลาร์